নাগরিক পঞ্জী প্রকাশের পরে অসমের পরিস্থিতি খতিয়ে দেখতে প্রতিনিধি দল পাঠানোর ঘোষণা আগেই করেছিলেন তৃণমূল নেত্রী মমতা বন্দ্যোপাধ্যায়। প্রতিনিধি দলে ছিলেন ফিরহাদ হাকিম, কাকলি ঘোষ দস্তিদার, মহুয়া মৈত্র, সুখেন্দুশেখর রায়, মমতাবালা ঠাকুর, অর্পিতা ঘোষ, রত্না নাগ। প্রথমে গুয়াহাটি সার্কিট হাউসে বৈঠক, তার পরে আক্রান্তদের সঙ্গে দেখা করার কথা ছিল তাঁদের। কিন্তু বিমানবন্দর থেকে বের হতেই পারেননি তাঁরা।